CELEX: 32009R0396
Language: hr
Date: 2009-05-06 00:00:00
Title: Uredba (EZ) br. 396/2009 Europskog parlamenta i Vijeća od 6. svibnja 2009. o izmjeni Uredbe (EZ) br. 1081/2006 o Europskom socijalnom fondu (ESF) radi proširenja vrsta troškova prihvatljivih za doprinos iz ESF-a

14/Sv. 003
            
            
               HR
            
            
               Službeni list Europske unije
            
            
               127
            
         32009R0396
   
               L 126/1
            
            
               SLUŽBENI LIST EUROPSKE UNIJE
            
            
               06.05.2009.
            
         
      UREDBA (EZ) br. 396/2009 EUROPSKOG PARLAMENTA I VIJEĆA
   
   od 6. svibnja 2009.
   o izmjeni Uredbe (EZ) br. 1081/2006 o Europskom socijalnom fondu (ESF) radi proširenja vrsta troškova prihvatljivih za doprinos iz ESF-a
   EUROPSKI PARLAMENT I VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 148.,
   uzimajući u obzir prijedlog Komisije,
   uzimajući u obzir mišljenje Europskoga gospodarskog i socijalnog odbora (1),
   nakon savjetovanja s Odborom regija,
   djelujući u skladu s postupkom utvrđenim u članku 251. Ugovora (2),
   budući da:
   
               (1)
            
            
               Članak 56. Uredbe Vijeća (EZ) br. 1083/2006 od 11. srpnja 2006. o utvrđivanju općih odredaba o Europskom fondu za regionalni razvoj, Europskom socijalnom fondu i Kohezijskom fondu (3), propisuje da pravila o prihvatljivosti izdataka treba utvrditi na nacionalnoj razini, uz određene izuzetke utvrđene za Europski fond za regionalni razvoj i Europski socijalni fond (ESF).
            
         
               (2)
            
            
               Članak 11. stavak 3. Uredbe (EZ) br. 1081/2006 Europskog parlamenta i Vijeća (4) utvrđuje koji su izdaci prihvatljivi za doprinos iz ESF-a, kako je definirano člankom 11. stavkom 1. te Uredbe.
            
         
               (3)
            
            
               Financijska kriza opravdava potrebu za daljnjim pojednostavljenjima kako bi se olakšao pristup bespovratnim sredstvima sufinanciranima u okviru ESF-a.
            
         
               (4)
            
            
               Europski revizorski sud je u svojem godišnjem izvješću za 2007. preporučio zakonodavnim tijelima i Komisiji spremnost da dalje razmotre osmišljavanje budućih programa izdataka, stavljajući naglasak na pojednostavljenje temeljnog izračuna prihvatljivih troškova i bolje iskorištavanje paušalnih plaćanja ili plaćanja prema utvrđenim tarifama, umjesto davanja naknade za „stvarne troškove”.
            
         
               (5)
            
            
               Kako bi se osiguralo odgovarajuće pojednostavljenje upravljanja, administriranja i kontrole operacija koje primaju bespovratna sredstva iz ESF-a, osobito ako su vezani uz sustav naknade na temelju rezultata, prikladno je dodati dva dodatna oblika prihvatljivih troškova, prije svega, paušalna plaćanja i paušalna plaćanja na temelju standardne skale utvrđenih jediničnih troškova.
            
         
               (6)
            
            
               Kako bi se osigurala pravna sigurnost u odnosu na prihvatljivost izdataka, navedeno pojednostavljenje trebalo bi biti primjenjivo na sva bespovratna sredstva iz ESF-a. Retroaktivna primjena trebala bi stoga biti potrebna s učinkom od 1. kolovoza 2006., što je dan stupanja na snagu Uredbe (EZ) br. 1081/2006.
            
         
               (7)
            
            
               Uredbu (EZ) br. 1081/2006 trebalo bi stoga na odgovarajući način izmijeniti,
            
         DONIJELI SU OVU UREDBU:
   Članak 1.
   Stavak 3. članka 11. Uredbe (EZ) br. 1081/2006 mijenja se kako slijedi:
   
               1.
            
            
               točka (b) zamjenjuje se sljedećim:
               
                           „(b)
                        
                        
                           u slučaju bespovratnih sredstava:
                           
                                       i.
                                    
                                    
                                       neizravni troškovi, utvrđeni na paušalnoj osnovi, do 20 % izravnih troškova operacije;
                                    
                                 
                                       ii.
                                    
                                    
                                       paušalni troškovi izračunani primjenom standardne skale utvrđenih jediničnih troškova, kako ju je definirala država članica;
                                    
                                 
                                       iii.
                                    
                                    
                                       paušalni iznosi za pokrivanje svih ili dijela troškova operacije;”.
                                    
                                 
                     
         
               2.
            
            
               dodaju se sljedeći podstavci:
               „Mogućnosti predviđene u alinejama i., ii. te iii. točke (b) mogu se kombinirati samo kada svaka od njih obuhvaća različitu kategoriju prihvatljivih troškova ili kada se koriste za različite projekte u okviru iste operacije.
               Troškovi navedeni u alinejama i., ii. te iii. točke (b) utvrđuju se unaprijed na temelju pravednog, pravičnog i provjerljivog izračuna.
               Paušalni iznos iz alineje iii. točke (b) ne smije prelaziti 50 000 EUR.”
            
         Članak 2.
   Ova Uredba stupa na snagu sljedećeg dana od dana objave u Službenom listu Europske unije.
   Međutim, primjenjuje se s učinkom od 1. kolovoza 2006.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Strasbourgu 6. svibnja 2009.
      
         
            Za Europski parlament
         
         
            Predsjednik
         
         H.-G. PÖTTERING
         
      
      
         
            Za Vijeće
         
         
            Predsjednik
         
         J. KOHOUT
         
      
   
   
      (1)  Mišljenje od 25. veljače 2009. (još nije objavljeno u Službenom listu).
   
      (2)  Mišljenje Europskog parlamenta od 2. travnja 2009. (još nije objavljeno u Službenom listu) i Odluka Vijeća od 5. svibnja 2009.,
   
      (3)  SL L 210, 31.7.2006., str. 25.
   
      (4)  SL L 210, 31.7.2006., str. 12.